Gevangenes skiet bewaarder, ontsnap | Maroela Media
Die hoof van korrektiewe dienste in Senekal in die Vrystaat is Vrydag geskiet toe sewe gevangenes uit die tronk ontsnap het.
Die Vrystaatse polisie het in ŉ verklaring gesê die hoof van die gevangenis het saam met nog ŉ bewaarder ŉ roetine-besoek aan die selle gebring toe sewe gevangenes hulle oorval het. Een van die gevangenes het ŉ vuurwapen uitgeruk en die gevangenishoof in sy been geskiet.
“Die gevangenes het die sleutels by die bewaarders gegryp en uit die tronk gehardloop. Ses van hulle is egter kort daarna deur die polisie in Senekal weer in hegtenis geneem,” lui die verklaring. Die sewende verdagte is nog op vrye voet.
Die verdagtes is verhoorafwagtendes wat in hegtenis geneem is op aanklagte van koperdiefstal en roof. Bykomende aanklagte van poging tot moord en ontsnapping uit wettige aanhouding is ná die voorval teen hulle aanhangig gemaak.
Korupsie dat die gevange vuurwapen het. Dit kon tot die hoof gelei het. Jammer dat die koruptebeampt skotvry kom. Nou moet so veel maatreëls in plek kom oor een kurupte beampte. Paraatheid moet op geskerp word by alle tronke.
Die gevangenes sou nie ‘n vuurwapen gehad het as iemand in die korrektiewe dienste nie betrokke met die insmokkel daarvan was nie… Wanneer gaan ons regering ophou vasklou aan die klug wat ons almal weet voorgehou word?